En kvinde havde lørdag eftermiddag taget forskud på nytårsaften. Hun kørte galt på motorvejen i nordgående retning ved Vodskov. Da politiet ankom til stedet, kunne de konstatere, at kvinden var ret så beruset. - Hun er nu blevet taget med på politigården, og der vil blive taget en blodprøve, siger vagtchef Poul Badsberg. Kort tid efter omkring kl. 16.15 kører en mand galt på Gl. Landevej ved Ryå tæt på Aabybro og ender i et træ. Ulykken skyldes højst sandsynligt at manden har fået et black out.

Referat:
Lørdag eftermiddag skete der to trafikuheld i det nordjyske. Ingen kom dog alvorligt til skade.